b'\n_START_ARTICLE_\nThe Hollies\n_START_SECTION_\nOsnutak\n_START_PARAGRAPH_\nSastav je osnovan oko Bo\xc5\xbei\xc4\x87a 1962. godine, od \xc4\x8dlanova grupe The Deltas. Osniva\xc4\x8di sastava bili su; Allan Clarke (pjeva\xc4\x8d), Graham Nash(solo gitara i prate\xc4\x87i vokal) , Jeremy Levine(ritam gitara), Eric Haydock (bas-gitara) i Don Rathbone (bubnjevi).\n_START_SECTION_\n\xc5\xa0esdesete\n_START_PARAGRAPH_\nPrvi uspjeh, bila im je pjesma iz 1964. "Stay"(#8 na britanskim ljestvicama), a zatim je slijedio prepjev uspje\xc5\xa1nice Doris Troya, "Just One Look". Zatim je uslijedila prava lavina njihovih hit singl plo\xc4\x8da; "Here I Go Again" (#4 u Britaniji, 1964.), "Look Through Any Window" (#4 u Britaniji, 1965., #32 u S.A.D.), "Yes I Will" (#9 u Britaniji, 1965.), "I\'m Alive" (#1 u Britaniji, #103 u S.A.D., 1965.), zatim tri britanska hita #2 iz 1966. "Bus Stop" (S.A.D. #5), "I Can\'t Let Go" (S.A.D. #42) , "Stop Stop Stop" (S.A.D. #7), "Carrie Anne" (#3 u Britaniji, #9 u S.A.D., 1967.), "Carousel" (#4 u Britaniji, #11 u S.A.D. , 1967.) i "Jennifer Eccles" (#7 u Britaniji, #40 u S.A.D. , 1968), njihova posljednja singl plo\xc4\x8da sa Graham Nashom. Prva ve\xc4\x87a izmjena u grupi dogodila se 1966. godine, kada je bas-gitarist Eric Haydock, promjenjen za Bernia Calverta. Velika promjena uslijedila je 1968. kada je Graham Nash, napustio grupu, zbog neslaganja o glazbenoj budu\xc4\x87nosti sastava, i pridru\xc5\xbeio se super grupi Crosby, Stills & Nash. Njega je zamijenio Terry Sylvester (pjeva\xc4\x8d i gitarist) iz sastava The Swinging Blue Jeans. U ovoj postavi sastav je snimio singl 1969. "Sorry, Suzanne", koja se popela na #3 u Britaniji._NEWLINE_Sastav se ponovno popeo na ljestvice 1970. baladom "He Ain\'t Heavy, He\'s My Brother", (klavir na snimci svira Elton John). Allan Clarke napustio je sastav 1971. zbog solo karijere. Nakon toga sastav je po\xc4\x8deo u\xc4\x8destalo mijenjati \xc4\x8dlanove, ali jo\xc5\xa1 uvijek je izbacivao uspje\xc5\xa1nice, "Long Cool Woman in a Black Dress", ( #2 u Britaniji, #32 u S.A.D.). 1974. godine ponovno su osvojili srca britanske publike sa pjesmom "The Air That I Breathe",(#2 na britanskim listama), to je bio i njihov posljednji veliki uspjeh.\n_START_SECTION_\nOd osamdesetih do 2000\n_START_PARAGRAPH_\nOsamdesete su protekle u velikim promjenama, i povratcima nekih biv\xc5\xa1ih \xc4\x8dlanova, ali i u padu interesa publike za Holliese. Njihov posljednji uspjeh u napadu na top liste bio je sa uspje\xc5\xa1nicom grupe The Supremes, "Stop in the Name of Love", (#29 u S.A.D. 1983.). Nastavili su nastupati po raznim zabavnim televizijskim emisijama, rock glazbenim okupljanjima, i manje vi\xc5\xa1e eksploatirali stari materijal.'